বর্তমানে জামাতীরা যুদ্ধাপরাধ মামলা মোকাবেলা করার জন্যে নানান বিষয়ের উপর তথ্য সংগ্রহ করছে। তার মধ্যে ওরিয়ানা ফাল্লাচি‘র নেয়া বঙ্গবন্ধু’র সাক্ষাৎকারখানা তারা মুক্তিযুদ্ধের সময় তাদের কৃতকর্মের ব্যাপারে নিজেদেরকে নির্দোষ প্রমাণের ক্ষেত্রে কাজে লাগাবে বলে বলছে। আমি জানিনা তাদের এই সংগ্রহকৃত তথ্যসমূহ তাদের নিজেদেরকে নিরাপরাধ প্রমাণের ব্যাপারে কতটুকু সাহায্য করবে। তারা যে সাংবাদিকের সংগ্রহকৃত সাক্ষাৎকারখানা নিয়ে এতো লাফালাফি করছে সেই ওরিয়ানা ফাল্লাচি ২০০১ সালের ১১ই সেপ্টম্বর আমেরিকার নিউইয়র্কের টুইন টাওয়ারে হামলা হবার পরে পুরো পৃথিবীর মুসলিম সম্প্রদায়ের প্রতি বিষোদগার করে একটি ভয়াবহ রকমের বির্তকিত বই লেখেন। বইটির নাম হলো “The Rage and The Pride (La Rabbia e l’Orgoglio in Italian)…Oriana Fallaci”। যার বাংলা অর্থ করলে দাঁড়ায় ‘আমার ক্ষোভ আমার অহংকার’। বইখানা আমাদের দেশে অবনি অনার্য অনুবাদ করেন। বইটি সম্পূর্ণভাবে সাম্পদায়িক দৃষ্টিকোণ থেকে লেখা হয়েছে। সারা পৃথিবীর সমগ্র মুসলিম সম্প্রদায়কে উনি অকথ্য ভাষায় গালিগালাজ করেন। ফলাফল যা হবার তা হলো! বইটি লক্ষীদেবীর কৃপা দৃষ্টি পেলো মানে বেষ্ট সেল হলো এবং একইসাথে দারুনভাবে বির্তকিত ও সমালোচিত হলো। অথচ এই মহিলা বাম ঘরানার লোক ছিলেন একসময়। আমাদের দেশের বিশিষ্ট অর্থনীতিবিদ,বাম রাজনীতিবিদ ও লেখক আনু মোহাম্মদ ওরিয়ানা ফাল্লাচি’র লেখা “Letter to a Child Never Born” বইখানার বাংলা অনুবাদ করেন। যার নাম হচ্ছে ‘হাত বাড়িয়ে দাও’।